《杂诗六首 其二》
金朝·李纯甫

乾坤大聚落，今古小朝昏。诸子蝇钻纸，群雄虱处裈。

一心还入道，万物自归根。却笑幽忧客，空招楚些魂。

作者简介：（1185—约1231）金弘州襄阴人，字之纯。初工词赋，后治经义。章宗承安二年经义进士。两次上疏，策宋金战争胜负，后多如所料。荐入翰林。宣宗时，不受权相术虎高琪荐擢，以母老为辞，官至京兆府判官。学术文章为后进所宗。中年即无仕进意，旋即归隐，日与禅僧士子游，以文酒为事。虽沉醉，亦未尝废著书。有《中庸集解》、《鸣道集解》等。